এই নিবন্ধটি চট্টগ্রাম শহরের একটি ঐতিহাসিক স্থান সম্পর্কে। কলকাতা শহরের ঐতিহাসিক জলাশয়ের জন্য লালদিঘি (কলকাতা) দেখুন।
**লালদিঘি** বাংলাদেশের চট্টগ্রাম শহরের ঐতিহ্যবাহী স্থান সমূহের অন্যতম। নগরীর জেল রোডের শেষ সীমানায় এর অবস্থান। ২.৭০ একর জায়গা জুড়ে অবস্থিত লালদীঘি। এর একপাশে আছে আন্দরকিল্লা, অন্যান্য পাশে আছে জেলা পরিষদ ভবন এবং স্থানীয় ব্যাংকের শাখাসমূহ। লালদীঘির দক্ষিণ পাশেই আছে ১৯০৪ সালে প্রতিষ্ঠিত চট্টগ্রাম সিটি করপোরেশন পাবলিক লাইব্রেরি। এটি চট্টগ্রাম সিটি কর্পোরেশনের ৩২ নং ওয়ার্ডের অন্তর্ভুক্ত।

ইতিহাস
------

১৭৬১ সালে ইস্ট ইন্ডিয়া কোম্পানি চট্টগ্রামের শাসনভার লাভ করে। সেই সময় এন্তেকালী কাছারি অর্থাৎ জমি সংক্রান্ত তহসিল অফিসে (বর্তমানে মেট্রোপলিটন পুলিশ অফিস) লাল রঙ দেয়া হয়েছিল। এটিকে লোকজন তাই "লালকুঠি" বলে চিনত। এই লাল কুঠির পূর্ব দিকে ছিল জেলখানা। এটিকে ও লাল রঙ করা হয়েছিল এবং তাই এটি "লালঘর" নামে পরিচিতি লাভ করে। এই ভবন দুটো লাল পাগড়ী পরিহিত ব্রিটিশ পাহাড়াদারেরা পাহাড়া দিত। অনেকেই মনে করেন এ কারনেই ভবনগুলোর নাম লাল ঘর এবং লাল কুঠি। লাল ঘর এবং লাল কুঠির পাশে একটা ছোট পুকুর ছিলো। চট্টগ্রামে ইংরেজ শাসনের সূচনালগ্নে পুকুরটিকে বড় করে দীঘিতে পরিণত করা হয়। পাশেই দুটো লাল রঙের ভবন ছিল বলেই এই দিঘিটা লালদিঘি নামে পরিচিত হয়।

লালদিঘির মালিকানা
-----------------

লালকুঠি ও লালঘর এর কাছেই অবস্থিত একটি পুকুরকে ব্রিটিশ শাসনের প্রথম দিকে পরিবর্ধন করে দিঘিতে রূপান্তর করা হয়। তখন থেকে দিঘিটি লালকুঠি ও লালঘরের নাম অনুসারে লালদিঘি নামে পরিচিত লাভ করে।
লালদিঘির উত্তর পাশে রয়েছে একটা মঠ যার গায়ে ইংরেজিতে লেখা "রায় বাহাদুর রাজকুমার ঘোষ স্কয়ার: ১৯৩৯"। উল্লেখ্য, রায় বাহাদুর ছিলেন একজন জমিদার। তার নিজ বাড়ি ছিল রাউজান উপজেলার চিকদাইর গ্রামে। তিনি অবসর সময় কাটাতেন তখনকার খোলামেলা লালদিঘির পাড়ে। তিনি ছিলেন লালদিঘির অভিভাবক। পরবর্তিতে তিনি দিঘিটির মালিকানা চট্টগ্রাম সিটি কর্পোরেশনের হাতে তুলে দেন।

রিকেট ঘাট লালদিঘি
-----------------

লালদিঘির পশ্চিম পাড়ে ছিলো "রিকেট ঘাট"। ১৯৪১ হতে ১৯৪৮ পর্যন্ত চট্টগ্রামের কমিশনার হিসাবে দায়িত্ব পালন করা স্যার হেনরী রিকেটস এর স্বরণে চট্টগ্রামের জমিদারেরা এই ঘাট নির্মাণ করেন। মিঃ হার্ভে ১৮৩১-১৮৩৯ সালে চট্টগ্রামের কালেক্টর ছিলেন। তিনি ৩২ ডেপুটি কালেক্টর ও কয়েকজন জরিপ আমিন নিয়ে জরিপের কাজ শুরু করেন। জরিপে তিনি ২০ গন্ডার স্থলে ১৮ গন্ডায় কানি হিসাব করেন। একারণে তার উপর সবাই এত অসন্তুষ্ট হয়েছিল যে আনোয়ারা থানায় লোকজন তাকে আক্রমণ করে। তিনি তারপর সৈন্যদের গুলি করার নির্দেশ দেন। এই খবর পেয়ে কর্তৃপক্ষ মিঃ রিকেটকে প্রেরণ করে।  ১২০০ মঘীর জরিপের সময় চট্টগ্রাম বাসীর উপকার করে তিনি সকলের শ্রদ্ধাভাজন হয়েছিলেন। ঊনবিংশ শতকে চট্টগ্রামের সেশন জজ টোডেল সাহেবের মৃত্যুর পর তার শবদেহ রিকেট ঘাটের উত্তর দিকে দাহ করা হয়। তার স্মৃতিতে নির্মাণ করা স্তম্ভটি পরবর্তীকালে ভেঙ্গে ফেলা হয়।

লালদিঘির ময়দান
---------------

মেট্রোপলিটন পুলিশ সদর দপ্তরের পাহাড়ের পাদদেশ থেকে পশ্চিমে পরীর পাহাড়ের পাদদেশ পর্যন্ত পুরো জায়গাটা সেকালে মিউনিসিপাল ময়দান নামে পরিচিত ছিল। ১৮৮৭ সালে এই ময়দানে মহারানী ভিক্টোরিয়ার মূর্তি স্থাপন করা হয়। চল্লিশের দশকে স্বাধীনতা আন্দোলনের যুগে এই মূর্তি অপসারণ করা হয়। ঊনবিংশ শতকের শেষে উত্তর-দক্ষিণ রাস্তাটি হবার পর মিউনিসিপাল ময়দান দুইভাগে বিভক্ত হয়ে যায়। পূর্ব দিক সাধারণ জনগণের খেলার মাঠে রূপান্তরিত হয়। মুসলিম উচ্চ বিদ্যালয় প্রতিষ্ঠিত হলে তখন সে মাঠ মুসলিম উচ্চ বিদ্যালয়ের খেলার মাঠে পরিণত হয়। এই মাঠ এখন লালদিঘির মাঠ নামে পরিচিতি লাভ করেছে।

লালদিঘির কিংবদন্তি
------------------

লাল দীঘির ঘটনা নিয়ে চট্টগ্রামের মানুষের মুখে একটা কিংবদন্তি প্রচলিত আছে। একবার এক দিনমজুরের মেয়ে ঐ দিঘীতে গোছল করতে নেমেছিলো। হঠাৎ পায়ে শিকল বেঁধে তাকে নিয়ে যাওয়া হলো জলের নিচে একটা দেশে। আসলে ঐটা ছিলো এক বাদশার দরবার। সেই বাদশার বিয়ে ঠিক হয়েছিল লাল বেগমের সাথে। একদিন বাদশা লাল বেগমকে দেখতে চাইলেন কিন্তু খবর পাওয়া গেলো লাল বেগম তার মুল্লক থেকে এক ক্রীতদাসের সাথে পালিয়েছে। এ খবর বাদশা তখন জানতেন না। তাই মজুরের ঐ মেয়েকে নিয়ে আসা হয়েছে বাদশার সাথে লাল বেগমের অভিনয় করার জন্য। অনেক কথাপ্রসঙ্গে বাদশা মেয়েটার আসল পরিচয় জেনে যায়। ক্ষুদ্ধ বাদশার নির্দেশে সবাই আসল লাল বেগমকে খুজতে লেগে গেলো। তখন জানা গেলো সে অন্দর কিল্লার দীঘি থেকে দু’শ হাত দূরে পর্তুগীজদের কিল্লায় আছে। বাদশা ঐ কিল্লায় আক্রমণ করে। অনেক অনেক খুনে লাল হয়ে গেলো দিঘীর পানি। বাদশা পরাজিত হল সেই যুদ্ধে। সবাই পালিয়ে গেল। তবুও সে দিঘির পাড়ে বাদশা থেকে গেল লাল বেগমকে উদ্ধার করার আশা নিয়ে। এই নিয়ে একজন চারন কবি লিখেছেনঃ "লালদিঘিতে আগুন ধরে/জল শুকিয়ে গিয়েছে,/মাছগুলো সব ডাঙ্গায় উঠে/কিলবিল করতে লেগেছে"।

বলী খেলা
--------

লালদিঘির পাড়ে ১৯১০ সালে বৈশাখের ১২ তারিখ আবদুল জব্বার সর্বপ্রথম বলীখেলা প্রচলন করেন। তখন থেকে প্রতি বছর বৈশাখের ১২ তারিখ লালদিঘির পাড়ে জব্বারের বলীখেলা অনুষ্ঠিত হয়ে আসছে। বর্তমানে লালদিঘির পশ্চিম পাড়ে একটি মসজিদ আছে। শহরবাসীর চিত্তবিনোদনের জন্য এখানে একটি সবুজ গাছপালা ঘেরা পার্ক আছে।

চিত্রশালা
---------

* লালদীঘি পার্কে অবস্থিত লালদীঘিলালদীঘি পার্কে অবস্থিত লালদীঘি
* লালদীঘি শাহে জামে মসজিদলালদীঘি শাহে জামে মসজিদ
* লালদীঘি মাঠলালদীঘি মাঠ
* লালদীঘি মাঠলালদীঘি মাঠ
* লালদীঘিতে অবস্থিত র‌্যাডকিন মেমোরিয়াললালদীঘিতে অবস্থিত র‌্যাডকিন মেমোরিয়াল

তথ্যসূত্র
---------

1. ↑  "চট্টগ্রামের ইতিহাস, ওহীদুল আলম, পৃ ৬, পৌষ ১৩৯৬ বাংলা, বইঘর, চট্টগ্রাম"।
2. ↑  "লালদিঘি"। *bn.banglapedia.org*। সংগ্রহের তারিখ ৫ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "চট্টগ্রাম মহানগরীর ইতিহাস ঐতিহ্য, শতদল বড়ুয়া, পৃ ১৩০, ২০০৬, নূর প্রকাশনী, চট্টগ্রাম"
4. ↑  "চট্টগ্রামের ইতিহাস, ওহীদুল আলম, পৃ ৬৬, পৌষ ১৩৯৬ বাংলা, বইঘর, চট্টগ্রাম"
5. ↑  "চট্টগ্রামের ইতিহাস, চৌধূরী শ্রীপূর্নচন্দ্র দেববর্ম্মা তত্ত্বনিধি, পৃ ৯১-৯২,প্রথম প্রকাশঃ ৪ঠা আষাঢ় ১২৮৭ মঘী, গতিধারা, ঢাকা"
6. ↑  "বন্দর শহর চট্টগ্রাম, আবদুল হক চৌধুরী, পৃ ৯০, ২০০৯, গতিধারা, ঢাকা"।
7. ↑  "কিংবদন্তির গল্প চট্টগ্রাম, সুচরিত চৌধুরী, বাংলা একাদেমী, ঢাকা"
8. ↑  "বন্দর শহর চট্টগ্রাম, আবদুল হক চৌধুরী, পৃ ২৩৮, ২০০৯, গতিধারা, ঢাকা"

উইকিমিডিয়া কমন্সে **লালদীঘি (চট্টগ্রাম)** সংক্রান্ত মিডিয়া রয়েছে।

| * দে
* স
চট্টগ্রাম |
| --- |
| বিষয় অনুযায়ী | 
* চট্টগ্রামের ইতিহাস
* স্থাপত্য
	+ সুউচ্চ ভবন
* ব্যক্তি
* অর্থনীতি
	+ চট্টগ্রাম ভিত্তিক কোম্পানি
* স্থাপনা ও দর্শনীয় স্থান

 |
| সরকার ও কর্তৃপক্ষ | 

|  |  |
| --- | --- |
| মেট্টোপলিটন থানা | 
* আকবর শাহ
* ইপিজেড
* কর্ণফুলি
* কোতোয়ালী
* খুলশী
* চকবাজার
* চান্দগাঁও
* ডবলমুরিং
* পতেঙ্গা
* পাহাড়তলী
* পাঁচলাইশ
* বন্দর
* বাকলিয়া
* বায়েজিদ বোস্তামী
* সদরঘাট
* হালিশহর

 |
| সিটি কর্পোরেশনের ওয়ার্ড | 
* আন্দরকিল্লা
* আলকরণ
* উত্তর আগ্রাবাদ
* উত্তর কাট্টলী
* উত্তর পতেঙ্গা
* উত্তর পাঠানটুলী
* উত্তর পাহাড়তলী
* উত্তর মধ্য হালিশহর
* উত্তর হালিশহর
* এনায়েত বাজার
* গোসাইলডাঙ্গা
* চকবাজার
* চান্দগাঁও
* জামালখান
* জালালাবাদ
* দক্ষিণ আগ্রাবাদ
* দক্ষিণ কাট্টলী
* দক্ষিণ পতেঙ্গা
* দক্ষিণ পাহাড়তলী
* দক্ষিণ বাকলিয়া
* দক্ষিণ মধ্য হালিশহর
* দক্ষিণ হালিশহর
* দেওয়ান বাজার
* পশ্চিম বাকলিয়া
* পশ্চিম মাদারবাড়ী
* পশ্চিম ষোলশহর
* পাঁচলাইশ
* পাঠানটুলী
* পাথরঘাটা
* পাহাড়তলী
* পূর্ব বাকলিয়া
* পূর্ব মাদারবাড়ী
* পূর্ব ষোলশহর
* ফিরিঙ্গি বাজার
* বকশীর হাট
* বাগমনিরাম
* মোহরা
* রামপুর
* লালখান বাজার
* শুলকবহর
* সরাইপাড়া

 |
| অন্যান্য | 
* চট্টগ্রাম উন্নয়ন কর্তৃপক্ষ
* চট্টগ্রাম পানি সরবরাহ ও পয়ঃনিষ্কাশন কর্তৃপক্ষ
* চট্টগ্রাম বন্দর কর্তৃপক্ষ
* চট্টগ্রাম মেট্রোপলিটন পুলিশ
* চট্টগ্রাম সিটি কর্পোরেশন
* চিটাগাং চেম্বার অব কমার্স অ্যান্ড ইন্ডাস্ট্রি

 |

 |
| পরিবহন | 
* কৈবল্যধাম রেলওয়ে স্টেশন
* চট্টগ্রাম ক্যান্টনমেন্ট রেলওয়ে স্টেশন
* চট্টগ্রাম রেলওয়ে স্টেশন
* চট্টগ্রাম জংশন রেলওয়ে স্টেশন
* চট্টগ্রাম পলিটেকনিক রেলওয়ে স্টেশন
* চট্টগ্রাম বন্দর রেলওয়ে স্টেশন
* পাহাড়তলী রেলওয়ে স্টেশন
* বটতলি রেলওয়ে স্টেশন
* ষোলশহর জংশন রেলওয়ে স্টেশন
* শাহ আমানত আন্তর্জাতিক বিমানবন্দর
* হালিশহর রেলওয়ে স্টেশন
* সোনার বাংলা এক্সপ্রেস
* সুবর্ণ এক্সপ্রেস

 |
| সংস্কৃতি | 
* চাটগাঁইয়া ভাষা
* চাটগাঁইয়া রন্ধনশৈলী
	+ আখনি
	+ কালাভুনা
	+ দুরুস কুরা
	+ দোমাছা
	+ বেলা বিস্কুট
	+ বাকরখানি
	+ বোরহানী
	+ মধুভাত
	+ মেজবান
	+ শুঁটকি মাছ
* গ্রন্থাগার
	+ বিভাগীয় সরকারি গণগ্রন্থাগার
	+ সিটি কর্পোরেশন পাবলিক লাইব্রেরি
* ক্রীড়া
	+ জব্বারের বলীখেলা
	+ মক্কার বলীখেলা
	+ আবাহনী লিমিটেড
	+ মোহামেডান স্পোর্টিং ক্লাব
	+ চট্টগ্রাম চ্যালেঞ্জার্স
	+ চট্টগ্রাম বিভাগ ক্রিকেট দল
* চট্টগ্রাম (চলচ্চিত্র)
* মাইজভান্ডারী গান

 |
| শিক্ষা | 
* চট্টগ্রামের শিক্ষা প্রতিষ্ঠানের তালিকা

 |
| চট্টগ্রামের ইতিহাস | 
* চট্টগ্রামের নাম
* চট্টগ্রামে পর্তুগিজ উপনিবেশ
* চট্টগ্রাম অস্ত্রাগার লুন্ঠন
* ১৯৯৭-এর চট্টগ্রাম ভূমিকম্প
* চট্টগ্রামে ১০ ট্রাক অস্ত্র আটক

 |
| 
* **বিষয়শ্রেণী বিষয়শ্রেণী**
* **প্রবেশদ্বার প্রবেশদ্বার**

 |